|  |  |
| --- | --- |
| Transpordiametinfo@transpordiamet.ee | 19.12.2023 nr 5-1/4/2022-8 |

**Aila küla Reinu katastriüksuse ja lähiala detailplaneeringu esitamine kooskõlastamiseks**

Saue Vallavalitsus edastab Transpordiametile kooskõlastamiseks menetluses oleva Saue vallas Aila külas Reinu katastriüksuse detailplaneeringu (koostaja OÜ Ferrysan, töö nr 10-21). Saue Vallavalitsus algatas 16.02.2022. aasta korraldusega nr 170 Aila külas Reinu (72701:003:0054, suurusega 5249 m², sihtotstarve maatulundusmaa 100%) katastriüksuse ja lähiala detailplaneeringu.

Detailplaneeringu koostamise eesmärgiks on jagada Reinu katastriüksus 3-ks krundiks, millest üks krunt kavandatakse kolme boksiga ridaelamu ja abihoone püstitamiseks (juhul kui hoone mahus ei lahendata autode varjualuseid summaarse ehitisealuse pinnaga kuni 160m²). Lisaks kavandatakse katastriüksuse külgedele kaks transpordimaa krunti. Vana-Arula tee poole jääv transpordimaa krunt kavandatakse juurdepääsu tagamiseks. Ühtlasi määratakse detailplaneeringus üldised maakasutustingimused ning heakorrastuse, haljastuse, juurdepääsude, parkimise ja tehnovõrkudega varustamise põhimõtteline lahendus.

Planeeritav maa-ala asub Saue vallas Aila külas jäädes 11 Tallinna ringtee, Vana-Arula tee, Arula tee ja Pikamäe tee vahelisele maa-alale. Põhja poolt piirneb kinnistu haljasala ja parkmetsamaaga. Naaberkinnistul (Põldmarja) paikneb ühepereelamu. Lõunast külgneb katastriüksus maatulundusmaaga. Ida poolt piirneb osaliselt kehtiva Arula 1 mü detailplaneeringuga, millega kavandati elamuhoonete ja tootmishoonete püstitamist. Planeeritava maa-ala suuruseks on ca 0,5 ha.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa: 1) detailplaneeringu materjalid

Aive Mikk

+372 5270 869 aive.mikk@sauevald.ee